Legal Document

Category: 30

Text:
12. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70076/7022 της 8 Αυγ./20 Σεπτ.  1978 (ΦΕΚ Β' 796) Περί κυρώσεως Συμφωνητικού περί καταβολής εισφοράς υπέρ ΠΝΟ πληρωμάτων Μεσογειακών Τουριστικών Επιβατηγών πλοίων. Έχοντες υπ' όψιν: 1.Τας διατάξεις της παραγ. 2 του άρθρου 22 του Συντάγματος εν συνδυασμώ προς την οικείαν ερμηνευτικήν δήλωσιν. Σελ. 530,22 Τεύχος 743-Σελ. 124 2.Τας διατάξεις του άρθρου 5 του Α.Ν. 3276/1944 «περί Συλλογικών Συμβάσεων εν τη Ναυτική Εργασία» ως τούτο ισχύει σήμερον. 3.Το υπ' αριθ. 833/ΚΛ/ΝΚ/20.7.1978 έγγραφον της ΠΝΟ δια του οποίου υπεβλήθη προς κύρωσιν το από 10 Ιουλίου 1978 υπογραφέν Συμφωνητικόν, αποφασίζομεν: 1.Την κύρωσιν του από 10 Ιουλίου 1978 υπογραφέντος μεταξύ των νομίμων εκπροσώπων της Ενώσεως Ελλήνων Εφοπλιστών Επιβατηγών πλοίων και της Πανελληνίου Ναυτικής Ομοσπονδίας και των εις την δύναμιν αυτής υπαγομένων κλαδικών οργανώσεων, συμφωνητικού δια του οποίου καθορίζεται από 1ης Ιουλίου 1978 η μηνιαία συνδρομή των Αξιωματικών και των πληρωμάτων των Μεσογειακών Τουριστικών Επιβατηγών πλοίων υπέρ της ΠΝΟ εις δραχμάς τεσσαράκοντα πέντε (45). ΣΥΜΦΩΝΗΤΙΚΟΝ της 10ης Ιουλίου 1978 Μεταξύ της «ΕΝΩΣΕΩΣ ΕΦΟΠΛΙΣΤΩΝ ΕΠΙΒΑΤΗΓΩΝ ΠΛΟΙΩΝ», και της «ΠΑΝΕΛΛΗΝΙΟΥ ΝΑ ΥΤΙΚΗΣ ΟΜΟΣΠΟΝΔΙΑΣ». 1.Της Πανελληνίου Ενώσεως Πλοιάρχων Ε.Ν. πάσης τάξεως. 2.Της Πανελληνίου Ενώσεως Μηχανικών Ε.Ν. 3.Του Πανελληνίου Συνδέσμου Αξιωματικών Ασυρμάτου Θ.Α.Ξ. 4.Της Πανελληνίου Ενώσεως Μηχανικών Ε.Ν. Μ.Ε.Κ. 5.Του Πανελληνίου Συνδέσμου Οικονομικών Αξιωματικών Ε.Ν. 6.Της Πανελληνίου Ενώσεως Φροντιστών Ε.Ν. 7.Του Πανελ. Συνδέσμου Ηλεκτρολόγων Ε.Ν. 8.Της Πανελληνίου Ενώσεως Ναυτών Ε.Ν. 9.Της Πανελληνίου Ενώσεως Πρακτικών Μηχανικών και Θερμαστών θαλάσσης «Ο ΣΤΕΦΕΝΣΟΝ». 10.Της Πανελληνίου Ενώσεως Θαλαμηπόλων Ε.Ν. 11.Της Πανελληνίου Ενώσεως Ναυτομαγείρων Ε.Ν. 12.Της Πανελληνίου Ενώσεως Τροφοδοσίας Ε.Ν. Αφού έλαβαν υπ' όψιν: α)Τας διατάξεις του άρθρου 22 παραγ. 2 του Συντάγματος, σε συνδυασμό με την οικεία ερμηνευτική δήλωση, περί των γενικών όρων εργασίας, εις τους οποίους περιλαμβάνεται και ο προσδιορισμός του τρόπου και υποχρέου εισπράξεως και αποδόσεως προς τας Συνδικαλιστικάς Οργανώσεις της υπό των οικείων Καταστατικών προβλεπομένης συνδρομής των μελών αυτών. β)Τας διατάξεις του Α.Ν. 3276/1944 «περί Συλλογικών Συμβάσεων εν τη Ναυτική Εργασία» γ)Την από 9/6/1978 απόφαση της Π.Ν.Ο. δια της οποίας η συνδρομή των αξιωματικών και των κατωτέρων πληρωμάτων τα οποία εργάζονται στα Μεσογειακά Τουριστικά Επιβατικά Πλοία, καθορίζεται εις δραχμάς τεσσαράκοντα πέντε (45) μηνιαίως, συνεφώνησαν και συναποδέχθησαν τ' ακόλουθα: Επιβατηγά Μεσογειακά και Τουριστικά Πλοία 19.Ζ.δ.8-12 19.Ζ.δ.8-12 Επιβατηγά Μεσογειακά και Τουριστικά Πλοία 1.Η μηνιαία συνδικαλιστική συνδρομή των Αξιωματικών και των πληρωμάτων που εργάζονται στα Μεσογειακά-Τουριστικά Επιβατηγά Πλοία ανέρχεται εις δραχ. 45 από 1/7/1978. 2.Επειδή οι ναυτικοί, λόγω της φύσεως της εργασίας των δεν έχουν την ευχέρειαν της τακτικής πληρωμής της συνδρομής των προς την Π.Ν.Ο. οι Πλοιοκτήτες αποδέχονται όπως η είσπραξη των συνδρομών τούτων και η απόδοσή τους στην Π.Ν.Ο. πραγματοποιείται κατά την κατωτέρω διαδικασία. α)Οι Πλοίαρχοι, κατά την εξόφληση των αποδοχών των ναυτικών, θα παρακρατούν τη συνδρομή προς την Π.Ν.Ο. που ανέρχεται σε 45 δραχμές μηνιαίως. β)Οι Πλοίαρχοι υποχρεούνται, με την εκκαθάριση που στέλνουν στον Πλοιοκτήτη ή τον διαχειριστή του πλοίου, να στέλνουν και κατάσταση των υπέρ της Π.Ν.Ο. συνδρομών περιλαμβάνουσαν το ονοματεπώνυμον του ναυτικού, την ειδικότητα, το Μ.Ε.Θ. και τον αριθμόν αποδεικτικού ναυτικής ικανότητος. Αντίγραφον της καταστάσεως αυτής θα αποστέλλεται και στην Π.Ν.Ο. Για όσα μέλη του πληρώματος αρνούνται να καταβάλουν τη συνδρομή, οι Πλοίαρχοι θα λαμβάνουν σχετική δήλωση, η οποία θα επισυνάπτεται στην κατάσταση την προοριζομένη για την Π.Ν.Ο. γ)Οι Πλοιοκτήτες ή οι διαχειριστές, βάσει των ανωτέρω καταστάσεων αποδίδουν στην Π.Ν.Ο. τα εισπραττόμενα κατά τρίμηνον ή σε δικαιολογημένες περιπτώσεις, το πολύ κατά εξάμηνον. Η απόδοση των εισπραχθέντων θ' αποδεικνύεται μόνον με το αντίστοιχο γραμμάτιον εισπράξεως, εξωφλημένον από τον ταμία της Π.Ν.Ο. 3.Η παρούσα Σύμβασις ισχύει από 1/7/1979 και μέχρι συνάψεως νεωτέρας, συνετάγη δε εις τριπλούν. Από ένα αντίτυπον έλαβον τα συμβαλλόμενα μέρη, το δε τρίτον θα υποβληθή στο Υπουργείον Εμπορικής Ναυτιλίας για επικύρωση.